माइक्रोनीशिया

यह लेख ओशिआनिया में स्थित एक भूक्षेत्र के बारे में है। अगर आप इस क्षेत्र में स्थित 'संघिकृत राज्य माइक्रोनीशिया' नामक स्वतंत्र राष्ट्र पर जानकारी ढूंढ रहे हैं तो संघिकृत राज्य माइक्रोनीशिया वाला लेख देखिए।

माइक्रोनीशिया (Micronesia) ओशिआनिया का एक उपक्षेत्र है जिसमें प्रशान्त महासागर के पश्चिमी भाग में स्थित हज़ारों छोटे द्वीप आते है। यह अपने से दक्षिण में स्थित मेलानीशिया और पूर्व में स्थित पॉलिनीशिया इलाक़ों से भिन्न है। इसके पश्चिम में फ़िलिपीन्ज़ और दक्षिण-पश्चिम में इंडोनीशिया हैं। माइक्रोनीशिया का सबसे बड़ा द्वीप गुआम है, जिसका क्षेत्रफल केवल ५२० वर्ग किमी है।

नामोत्पत्ति 
यूनानी भाषा में 'माइक्रो' (μικρός) का मतलब 'नन्हा' और 'नेशोस' (νῆσος) का मतलब 'द्वीप' होता है। 'माइक्रोनीशिया' नाम १८३१ में फ़्रान्सीसी नौसैनिक झ़ूल द्युमों दूरवील (Jules Dumont d'Urville) ने गढ़ा था।

इन्हें भी देखें
पॉलिनीशिया
मेलानीशिया

सन्दर्भ 

माइक्रोनीशिया
प्रशांत महासागर के द्वीप
ओशिआनिया के क्षेत्र‎